View this post on Instagram A post shared by arbelkynan (@arbelkynan) on Jan 13, 2019 at 11:23am PST

כישראלים אנחנו רגילים לדבר על שנאה שמבוססת על זהות – מבחוץ ומבפנים, כלפי קבוצות מסוימות ואינדיבידואלים שונים. ארבל קינן, דוגמנית מצליחה ועסוקה, שיתפה אתמול באינסטגרם חוויה שעברה לאחרונה בעולם האופנה, בתקווה להזכיר לכולנו להיות קצת יותר סובלניים כלפי אחרים.

"לפני כמה ימים הגעתי לפריז להצטלם לחברת אופנה מאוד נחשבת שלוקחת חלק גם בשבוע האופנה של ההוט קוטור", היא כתבה. "עוד לפני כן הם אמרו שישמחו שאקח גם חלק בתצוגה. הגעתי ליום הצילום באנרגיות אש, אני חולת עבודה! כל יום צילום מבחינתי זה לא רק עבודה לשם עשייה אלא גם הנאה. הרבה פעמים שואלים אותנו הדוגמניות מאיפה אנחנו, וגם ביום הצילום הזה שאלו, ואני כמובן עניתי עם חיוך גדול שאני מתל אביב".

View this post on Instagram A post shared by arbelkynan (@arbelkynan) on Jan 13, 2020 at 10:20am PST



"היום המשיך כמו בכל יום צילום, סיימתי כרגיל שעות לפני המצופה. עברו מספר ימים מהעבודה וממש לפני כשעה קיבלתי מייל מהסוכנות שלי לפיו הלקוח הוא לבנוני והוא לא מעוניין שאקח חלק בתצוגה כי אני גרה בתל אביב, בישראל – זה ממש תוכן המייל שקיבלתי. אני כותבת את כל זה כדי להעביר מסר: בסופו של יום כולנו בני אדם, לא משנה מה המוצא שלנו, צבע העור, הגזע או מה שזה לא יהיה. תהיו בני אדם! זה הכי חשוב".

מהר מאוד הפוסט של קינן החל לצבור תגובות תומכות, כשרבות מהן באווירת "הפסד שלהם", מה שנכון – כי לקינן יש את אחת מהליכות המסלול המוצלחות ביותר שראינו. מגיבים אחרים ניסו לנחש באיזה מעצב או מותג אופנה מדובר, וחלקם הפצירו בדוגמנית לחשוף את השם, אבל נראה שהיא ממש לא חיפשה לבייש אף אחד או להפוך את הפוסט לפוליטי, אלא פשוט להעביר מסר חיובי ומחזק של אהבת אדם וקבלת השונה.

"אתמול הייתה לי נפילת מתח אבל עכשיו אני מרגישה הרבה יותר מחוזקת", אמרה קינן ל-FF. "היה לי כיף לקרוא את כל התגובות, התמיכה, הפרגון ואהבת החינם שאני מקבלת. כרגע אני נשארת בפריז כפי שתוכנן ומפה אני ממשיכה ללונדון. בסופו של יום באתי לעבוד ועל הדרך גם להנות".

View this post on Instagram A post shared by arbelkynan (@arbelkynan) on Oct 21, 2019 at 10:31am PDT

View this post on Instagram A post shared by arbelkynan (@arbelkynan) on Jul 21, 2019 at 7:31am PDT

View this post on Instagram A post shared by arbelkynan (@arbelkynan) on May 16, 2019 at 8:49am PDT